stanford-oval/wikipedia huggingface dataset:
תל רכש
החפירות בתל

בתל רכש נערכו בין השנים 2006–2010, ובין השנים 2013–2017 11 עונות חפירה,  על ידי דוקטור יצחק פז מהמכון לארכאולוגיה גלילית במכללה האקדמית כנרת בעמק הירדן ופרופסורים אקיאו צוקימוטו, היסאו קוואברה ושואיצ'י הסגאווה מיפן.
בין הממצאים השונים שנחשפו באתר ניתן למנות: שבר של אסטלה מצרית, עגיל זהב מתקופת הברונזה המאוחרת, דגם עשוי חרס של מקדש מהתקופה הישראלית, מטבעות מהתקופה הרומית, וכלי חרס רבים מתקופות שונות. נחשפו בו גם מערכת ביצורים מתקופת הברונזה המאוחרת, מכלול בנייה מתקופת הברזל ומבנה ציבורי מן התקופה הרומית המתוארך למאה ה-2 לספירה, וכן בית כנסת מתקופת בית שני  .
שלל הממצאים הארכאולוגיים מהתל שוכנים במוזיאון לארכאולוגיה בקיבוץ עין דור הסמוך.
לקריאה נוספת

צבי גל, "תל רכש ותל קרני חיטין", ארץ-ישראל טו, (1981), עמ' 213–221
אקיאו צוקימוטו, היסאו קוואברה, יצחק פז ושואיצ'י הסגאווה, תל רכש 2009 - דו"ח ראשוני, חדשות ארכאולוגיות 123, 1/5/2011
רוני רייך, דובי טל ומוני הרמתי, אבנים גדולות מן השמים, בהוצאת משרד הביטחון – ההוצאה לאור, 1994, עמ' 30
Joffe, A.H., Hansen, J. Nordt, L., and Goldberg, P. Tel Rekhesh, Israel Exploration Journal 48, 1998
Paz, Y. and Kuwabara, H., The First Season of Excavations at Tel Rekhesh: The Preliminary Stage (15-27 March, 2006) – Excavation Results, Orient Express: Notes et Nouvelles d’Archéologie Orientale, 2007-1/2, 2007, pp. 17-25
Paz, Y. Okita, M., Tsukimoto, A., Hasegawa, S., Lim, S.-G., Sugimoto, D.T., Onozuka, T., Tatsumi, Y., and Yamafuji, M. Excavations at Tel Rekhesh, Israel Exploration Journal 60, 2010-1, pp. 22-40
הערות שוליים

1 2 3  ‏Tel Rekhesh project website - About the site.
1 2  תל רכש - חדשות ארכיאולוגיות (גיליון 131 לשנת 2019).
↑  תל רכש - חדשות ארכיאולוגיות (גיליון 127 לשנת 2015).
↑  מתוך דבריו של ד"ר מרדכי אביעם אודות עונת החפירות 2010 בתל רכש.
↑  יצחק טסלר, גילוי נדיר: נחשף בית כנסת מימי בית המקדש השני, באתר ynet, 14 באוגוסט 2016
| --- | --- |
בקרת זהויות :  NLI: 987007395927305171  VIAF: 7983153289944132770005   WorldCat (עם VIAF): 7983153289944132770005
189–180 לפנה"ס

שימו לב: ערך זה מכיל אירועים מן השנים 189 - 180 לפנה"ס
אירועים בולטים בעולם

קרב מגנסיה
פרק זה לוקה בחסר. אנא תרמו לוויקיפדיה ו.
נולדו

186 לפנה"ס – תלמי השישי, מלך במצרים התלמיית מבית תלמי (מת ב-145 לפנה"ס)
185 לפנה"ס – פובליוס קורנליוס סקיפיו אמיליאנוס, מצביא ומדינאי רומאי (מת ב-129 לפנה"ס)
פרק זה לוקה בחסר. אנא תרמו לוויקיפדיה ו.
נפטרו

187 לפנה"ס – אנטיוכוס השלישי, המלך השישי בשושלת הסלאוקית (נולד ב-242 לפנה"ס)
183 לפנה"ס – חניבעל, מצביא ומדינאי בן קרתגו (נולד ב-247 לפנה"ס)
183 לפנה"ס – פובליוס אפריקנוס, מצביא ומדינאי של הרפובליקה הרומית ואויבו של חניבעל (נולד ב-236 לפנה"ס)
שמואל בן דרור

| --- | --- |
אין תמונה חופשית
 מידע אישי
 לידה:  1924 פתח תקווה, פלשתינה (א"י) 
 פטירה:  6 בינואר 2009 (בגיל 85 בערך) 
 
שמואל (שמוליק) בן דרור (1924 – 6 בינואר 2009) היה כדורגלן מכבי פתח תקווה והקפטן הראשון של נבחרת ישראל לאחר קום המדינה. ייסד יחד עם אשתו, דבורה, את עמותת אדי.
בין היתר כיהן בן דרור כיושב ראש אגודת מכבי פתח תקווה ויושב ראש ארגון מגדלי הירקות.
קורות חיים

שמואל בן דרור היה בנם של צפורה לבית סטור ומרדכי בן דרור, שהיה מראשי הציבור בפתח תקווה ויו"ר מכבי ישראל. נולד במושב עין גנים כנער שיחק בקבוצת "מכבי אבשלום" פתח תקווה ולמד בתיכון אחד העם בפתח תקווה.
היה פעיל בהגנה, התנדב ל"נוטרי הרכבת" במסגרת משטרת היישובים העבריים, ונטל חלק בהתנדבות היישוב לצבא הבריטי במלחמת העולם השנייה במסגרת הבריגדה היהודית. השתתף בשלוש מלחמות ישראל. לחם נגד הנאצים באיטליה, נפצע ברגליו והיה מאושפז במשך תקופה ארוכה. הוא סבל בשארית חייו מזיהומים ברגליים. עסק בחקלאות בענף הכותנה.
בין השנים 1938–1953 שיחק בליגה הלאומית, במדי מכבי פתח תקווה, שם שיתף פעולה עם אחיו ישראל. בעונת 1951/1952 היה שותף לזכייתה של הקבוצה בגביע המדינה.
ב-26 בספטמבר 1948 במשחקו היחיד בנבחרת ישראל, כבש את השער הראשון של הנבחרת הטרייה, שנוצחה 3:1 על ידי נבחרת ארצות הברית בניו יורק. לאחר שפרש שימש בתפקידי אימון שונים במחלקת הנוער ואף היה מאמן באופן זמני של הקבוצה הבוגרת במכבי פתח תקווה ב-1958.
ב-30 באוקטובר 1978 ייסד יחד עם אשתו, דבורה, את עמותת אדי. הפועלת לעידוד תרומות איברים בישראל, לזכרו של בנם, אהוד (אדי) בן דרור, שנפטר זמן קצר לאחר השתלת כליה, עקב סיבוכים שנבעו מכך שהמתין זמן רב לתרומה.
בשנת 2010 ניהלו אוהדי מכבי פתח תקווה קמפיין לקריאת שמו של אצטדיון המושבה על שמו של בן דרור.
חייו האישיים

ב-6 בינואר 2009 נפטר בן דרור, והוא בן 85. ב-1948 התחתן עם דבורה בן דרור, בתו של אהרן לייב מכנס, ממייסדי כפר סבא ואבי משפחת מכנס בארץ ישראל. במשפחתו ובמשפחתה היו כדורגלנים רבים: אחיו ישראל בן דרור ובנו השני גד בן דרור, אמנון בן דרור, אילן בן דרור, עודד מכנס וגד מכנס.
הוקרה

יקיר החקלאות פתח תקווה (1993)
יקיר פתח תקווה (1996)
פרס יקיר הספורט פתח תקווה (2003)
הנצחה בבול דאר

בתאריך 6 בדצמבר 2011 דאר ישראל הנפיק סדרה של 10 בולי דאר הקרויה " אגדת הכדורגל הישראלי" . אחד מהבולים האלה הוקדש להנצחת זכרו של בן דרור. הבול עוצב במשותף על ידי האמנים אופיר בגון ומאיר אשל. על  השובל מופיעה חתימת ידו של בן דרור.
חברויות ציבוריות

חבר הנהלת ההתאחדות הישראלית לכדורגל, יושב ראש אגודת מכבי פתח תקווה ויושב ראש מחלקת הכדורגל
יו"ר ראש ארגון מגדלי הירקות וחבר הנהלה של מועצת הירקות אגרקסקו
חבר במוסדות חקלאים בפתח תקווה ופעל בוועדה החקלאית, באגודת פרדס, ובהתאחדות האיכרים
חבר הבונים החופשיים בארץ ישראל
הערות שוליים

↑  נבחרת העצמאות הראשונה במסע לארצות הברית, אשר גולדברג, באתר ההתאחדות לכדורגל בישראל, 9 במאי 2011
↑  אור בוקר, שמואל בן דרור הלך לעולמו, באתר mynet (כפי שנשמר בארכיון האינטרנט), 15 בינואר 2009
↑  דיוויד סלע, גול ישראלי ראשון אחרי 2000 שנה, באתר ישראל היום, 28 בספטמבר 2018
1 2  שמואל בן דרור, קפטן נבחרת ישראל הראשון, הלך לעולמו, באתר וואלה, 6 בינואר 2009
↑  דרור רוזנפלד, ‏"האצט' בפ"ת צריך להיקרא על שם שמואל בן דרור", באתר ONE‏, 21 בספטמבר 2010
↑  התאחדות בולאי ישראל, קטלוג בולי ישראל
Alpenexpress Enzian

| --- | --- |

 ידוע בשם הקודם "Grottenblitz"
 פארק אירופה
 מיקום:  פארק אירופה 
 מיקום המתקן בפארק:  אוסטריה
 קואורדינטות:  48°15'43"N, 7°43'23"E
 סטטוס:  פתוח לציבור 
 תאריך פתיחה:  1984 
 סטטיסטיקה כללית
 חומר:  מתכת
 יצרן:  Mack Rides 
 גובה:  6 מ' 
 אורך:  264 מ' 
 מהירות:  45 קמ"ש 
 משך זמן:  1.4 דק' 
 קיבולת:  1050 אנשים בשעה
 הגבלת גובה:  110 ס"מ
 האתר הרשמי
 Alpenexpress Enzian באתר RCDB
 
אלפיין אקספרס אנזיין (מגרמנית: Alpenexpress Enzian; נקראה בעבר Grottenblitz – הבזק המערה) היא רכבת הרים ממונעת עם אפשרות לשימוש במציאות מדומה המיוצרת על ידי Mack Rides ונמצאת בפארק אירופה. היא ממוקמת בחלקו האוסטרי של הפארק, ונבנתה בשנת 1984. אלפיין אקספרס הייתה רכבת ההרים הראשונה שנבנתה בפארק.
פירוט טכני

ברכבת אלפיין אקספרס ישנם 10 קרונות שיכולים להכיל 38 אנשים (ארבעה לכל קרון, שניים בשורה). כל קרון מצויד במנוע חשמלי המחובר אל המסילות הנמצאות בין הפסים. המנועים מניעים גלגלים הפועלים על מסילה שלישית במרכז המסילה. הנסיעה היא באורך של 250 מטר במהירות של כ-45 קילומטר לשעה. היא יכולה להסיע עד 1,050 אנשים בשעה וזמן נסיעה של דקה ו-40 שניות.
מציאות מדומה

ניתן לקבל בתוספת תשלום משקפי חווית מציאות מדומה החל מספטמבר 2015. הנוסעים חובשים אוזניות אלחוטיות של Samsung Gear VR עם מבחר של ארבע חוויות מציאות מדומה.
מערך

בתחילה הנסיעה הרכבת פונה בחדות ימינה, וממשיכה אל "עולם הקסם של היהלומים", מערה מלאכותית המכילה גמדים ודמויות נוספות מהאגדות. הרכבת פונה שוב בחדות ימינה מתוך המערה וחוזרת אל התחנה. בדרך כלל הנסיעה היא בעלת שתי הקפות.
18 (מספר)

| --- | --- |
 כתיב עשרוני:  18
 במילים:  שמונה עשרה
 מספר סודר:  השמונה עשרה, השמונה עשר
 גימטריה:  י"ח
 גורמים ראשוניים:   2\cdot 3^{2}
 כתיב רומי:   \ XVIII
 כתיב בינארי:  10010
 כתיב הקסדצימלי:  12
המספר 18 על ביגוד ספורטיבי
18 (במילים בלשון זכר: שמונָה-עשר; בלשון נקבה: שמונֶה-עשרה) הוא המספר הטבעי הבא אחרי 17 ולפני 19.
18 במתמטיקה

מספר לוקאס השישי.
18 הוא מספר דודני (מספר הזהה לסכום הספרות של חזקתו השלישית 5+8+3+2).
במדע

18 זהו המספר האטומי של ארגון.
18 בתחומים אחרים

במדינת ישראל: אזרח מעל גיל 18 נחשב לבגיר.
ביהדות: המספר 18 נחשב לבר-מזל, בזכות כך שבגימטריה הוא שווה בערכו למילה חי. על-אף שהכתיב הרגיל של המספר בגימטריה הוא י"ח (כך למשל בכתיבת תאריכים עבריים), הרי ששימושו הנפוץ ביותר עם כוונות חיוביות הן בכתיב והן בלשון הדיבור, יהיו בסדר הזה: ח"י. על כן, יהודים נוהגים לתרום בכפולות של ח"י שקלים ולענוד תכשיטים עם האותיות ח"י.
בנאו-נאציזם: משמש כקוד לאדולף היטלר כשהספרה 1 מייצגת את האות A, בעוד הספרה 8 מייצג את האות H כראשי תיבות לשמו (ראו גם: 88 - Heil Hitler). בשל כך, מספר זה, ניתן למצוא כמוטיב רווח אך סמוי גם בחוגים נאו-נאציים וגם בתכשיטים אנטישמיים שונים. כגון: בשמות משתמש ברשת האינטרנט ובפרט בין אלה המצויים בחדרי הצ'אטים ובדיוני פורומים, על שרשראות, צמידים, ואף בקעקועים על גופם.
תליון עם המילה חי השווה בערכה למספר 18 בגימטריה
1898 ברוסיה

| 0 | 1 | 2 | 3 |
| --- | --- | --- | --- |
| «««  1897   1896  1895 |  דגל רוסיה | 1898  ברוסיה |  »»»  1899   1900   1901 |
כל ערכי השנים ברוסיה • אירועים בולטים בעולם ב-1898 פורטל רוסיה • לוח שנה של שנת 1898
נייר ערך ממשלתי בערך חמש רובל משנת 1898.
שנת 1898 ברוסיה היא השנה ה–177 להקמת האימפריה הרוסית והשנה ה-285 לשלטונה של שושלת רומנוב.
מנהיגים

מונרך – ניקולאי השני
אירועים

19–20 בפברואר – גוסטף אסטלנדר, המייצג את הדוכסות הגדולה של פינלנד של האימפריה הרוסית, זוכה באליפות אירופה בהחלקה מהירה.
1 במרץ – הקמת מפלגת העבודה הסוציאל–דמוקרטית הרוסית
13–15 במרץ – הקונגרס הראשון של מפלגת העבודה הסוציאל–דמוקרטית הרוסית נערך בעיר מינסק
25 באפריל – חתימת הסכם נישי–רוזן בין האימפריה הרוסית לאימפריה היפנית בנוגע למחלוקות על מעמדה של קוריאה
16 באוגוסט – נחנכה האנדרטה לזכר הקיסר אלכסנדר השלישי בטקס חגיגי במתחם הקרמלין בהשתתפות המיטרופוליט של מוסקבה ולדימיר, משמר כבוד של משמר פראובראז'נסקי וקיסר רוסיה ניקולאי השני.
25 באוגוסט – הקמת מפעל חומרי הרכבת וולגה העליונה.
אירועים > ללא תאריך

הקמת מגזין האמנות המשפיע "עולם האמנות".
נחנכה חשמלית בעיר סבסטופול שפעלה עד 1941.
1922 בגרמניה

| 0 | 1 | 2 | 3 |
| --- | --- | --- | --- |
| «««  1921   1920  1919 |  דגל גרמניה | 1922  בגרמניה |  »»»  1923   1924   1925 |
כל ערכי השנים בגרמניה • אירועים בולטים בעולם ב-1922 פורטל גרמניה • לוח שנה של שנת 1922
1922 בגרמניה הייתה השנה בה ציינה רפובליקת ויימאר 51 שנות לאום.
הנהגה

ראש המדינה:
פרידריך אברט
קאנצלר גרמניה:
יוזף וירט (עד להתפטרותו ב-4 בנובמבר 1922)
וילהלם קונו
אירועים בולטים

16 באפריל – נחתם הסכם רפאלו בין גרמניה לרוסיה, שתי מדינות שנותרו מבודדות עם תום מלחמת העולם הראשונה
נולדו

19 באפריל – אריך הרטמן, אייס גרמני במלחמת העולם השנייה (נפטר ב-1993)
נפטרו

24 בינואר – נחמיה אנטון נובל, רב אורתודוקס מודרני, דרשן והוגה דעות יהודי גרמני (נולד ב-1871)
24 ביוני – ולטר רתנאו, שר החוץ של רפובליקת ויימאר, נרצח (נולד ב-1867)
Apple I

| --- | --- |

אפל 1
 מידע כללי
 סוג:  מחשב אישי / מחשב ערכה
 מפתח:  סטיב ווזניאק סטיב ג׳ובס
 יצרן:  אפל
 תאריך הפצה:  11/4/1976
 הבא בסדרה:  Apple II 
 יחידות שיוצרו:  200 
 מידע טכני
 מעבד:  טכנולוגיית MOS 6502 
 
Apple I
Apple I (ידוע גם כ-Apple-1) הוא אחד המחשבים האישיים המוקדמים ביותר בעולם. הוא יוצר על ידי חברת אפל ב-1976.
המכשיר עוצב ונבנה על ידי סטיב ווזניאק בחנייה המקורה של משפחתו של סטיב ג'ובס, חברו ושותפו של ווזניאק. ג'ובס הגה את הרעיון למכור את המחשב לציבור הרחב. ה-Apple I היה המחשב הראשון שיוצר על ידי חברת אפל, ולצורך מימון ייצורו, ג'ובס מכר את המכונית שהייתה ברשותו. המכשיר הוצג לראשונה באפריל 1976 בכנס בקליפורניה, ונמכר החל מיולי 1976 במחיר של 666.66 דולר אמריקאי.
בסה"כ יוצרו 200 יחידות של Apple I ונכון ל-2008 ידוע על כ-40 עד 50 יחידות שעדיין קיימות. בשנת 2013 נמכרה יחידה כזאת בכ-670 אלף דולר במכירה פומבית שנערכה בגרמניה. ב-2015 נמצא מחשב נוסף לאחר שהושלך למחזור.
המחשב עורר עניין אצל חובבי אלקטרוניקה בזכות פשטות הרכבתו, המעגל החשמלי שלו כלל רק 60 שבבים. אולם כדי ליצור מחשב שלם היה צורך בהרכבת המארז, המקלדת ומקור אנרגיה.
ראו גם

Apple II
IBM PC
הערות שוליים

↑  http://news.cnet.com/1606-2-5937610.html עדותו של סטיב ווזניאק
↑  סטיב לוהר, ניו יורק טיימס, מחשב אפל I נמכר בסכום שיא של 671,400 דולר, באתר הארץ, 26 במאי 2013
↑  סוכנויות הידיעות, זרקה מחשב ישן בשווי 200 אלף דולר - ונעלמה, באתר nrg‏, 31 במאי 2015
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
1922 בארצות הברית

| 0 | 1 | 2 | 3 |
| --- | --- | --- | --- |
| «««  1921   1920  1919 |  דגל ארצות הברית | 1922  בארצות הברית |  »»»  1923   1924   1925 |
כל ערכי השנים בארצות הברית • אירועים בולטים בעולם ב-1922 פורטל ארצות הברית • לוח שנה של שנת 1922
1922 בארצות הברית הייתה השנה בה חגגה ארצות הברית 146 שנה מיום היווסדה.
הנהגה

הנשיא: וורן הרדינג (המפלגה הרפובליקנית)
סגן הנשיא: קלווין קולידג' (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
1 בפברואר – השחקן אמריקני ויליאם דזמונד טיילור נרצח.
6 בפברואר – נחתמת אמנת וושינגטון, המטילה הגבלות על גודלי אניות המערכה של ציי המעצמות הימיות באותה תקופה
8 בפברואר – נשיא ארצות הברית וורן הרדינג מציג את הרדיו הראשון בבית הלבן.
5 במאי – בניית היאנקי סטדיום מתחילה ברובע הברונקס.
12 במאי – מטאוריט במשקל 20 טון מתרסק ליד העיירה בלקסטון שבווירג'יניה.
30 במאי – נחנכת אנדרטת לינקולן בוושינגטון.
14 ביוני – הנאום הראשון של נשיא ארצות הברית וורן הרדינג אשר משודר ברדיו.
21 בנובמבר – רבקה פלטון הופכת לאישה הראשונה שמכהנת כסנאטורית.
נולדו

21 בינואר – טלי סוואלס, שחקן אמריקאי (נפטר ב-1994)
12 במרץ – ג'ק קרואק, סופר אמריקאי (נפטר ב-1969)
22 באפריל – צ'ארלס מינגוס, מוזיקאי ג'אז בסיסט אמריקאי (מת ב- 1979)
10 ביוני – ג'ודי גרלנד, שחקנית וזמרת אמריקאית (נפטרה ב-1969)
18 באוגוסט – שלי וינטרס, שחקנית קולנוע אמריקאית (נפטרה ב-2006)
27 בספטמבר – ארתור פן, במאי ומפיק סרטים אמריקאי (נפטר ב-2010)
14 בדצמבר – איזדור יכמן, חייל אמריקאי יהודי, עוטר במדליית הכבוד (נהרג ב-1945)
24 בדצמבר – אווה גרדנר, שחקנית קולנוע אמריקאית (נפטרה ב-1990)
28 בדצמבר – סטן לי, יוצר קומיקס אמריקאי
נפטרו

פרק זה לוקה בחסר. אנא תרמו לוויקיפדיה ו.
27 בינואר – נלי בליי, עיתונאית אמריקאית (נולדה ב-1864)
1 בפברואר – ויליאם דזמונד טיילור, שחקן אמריקני (נולד ב-1872)
2 באוגוסט – אלכסנדר גרהם בל, מדען, מהנדס וממציא ממוצא סקוטי אשר התאזרח בקנדה ובארצות הברית. ממציאי הטלפון ומייסד חברת הטלפונים "בל" (נולד ב-1847)
אלכסנדר גרהם בל
שמשון בלקין

| --- | --- |
אין תמונה חופשית
 לידה:  17 ביולי 1951 (בן 73) תל אביב, ישראל
 ענף מדעי:  מיקרוביולוגיה סביבתית
 מקום מגורים:  קריית אונו, ישראל
 מקום לימודים:  האוניברסיטה העברית בירושלים
 מוסדות:  האוניברסיטה העברית בירושלים (1 בדצמבר 1995) 
 פרסים והוקרה:  מלגה באוקיינוגרפיה ע"ש ד. טוקר (1977) מלגת משרד החינוך הדני (1977) מלגות EMBO (1977, 1979)  מלגת ליידי דייוויס (1983) מלגת חיים ויצמן (1988) פרס דוד ופולה בן-גוריון (1988) פרס חברת דופונט (1994) פרס Strage-BGU להצטיינות במדעי הסביבה (2019)
 http://shimshonbelkinslab.wixsite.com/home
 
שמשון בלקין (נולד ב-17 ביולי 1951) הוא חוקר, מיקרוביולוג, פרופסור אמריטוס במחלקה למדעי הצמח והסביבה במכון למדעי החיים ע"ש אלכסנדר סילברמן באוניברסיטה העברית בירושלים.
ביוגרפיה

בלקין נולד בתל אביב, בן לגיטה וירחמיאל בלקין שהיה חבר מטכ"ל "ההגנה", מפקד חיל הציוד והאספקה וראש ענף תקציבים בצה"ל, קצין הכנסת הראשון וסמנכ"ל משרד מבקר המדינה.
למד בבית הספר היסודי "לדוגמה" ע"ש הנרייטה סאלד, ובתיכון עירוני ה' בתל אביב; שירת כחייל בגדוד 202 של חטיבת הצנחנים וכמדריך בבית הספר לקצינים; השתחרר משירות מילואים בגיל 51 בדרגת רב-סרן.
למד באוניברסיטה העברית לתואר ראשון במדעי החיים ולדוקטורט (מסלול ישיר) באוקיינוגרפיה, והמשיך להשתלמויות בתר-דוקטורט במכון האוקיינוגרפי בוודס הול, מסצ'וסטס (1983–1984), ובאוניברסיטה של קליפורניה, ברקלי (1984–1986). בין השנים 1986–1996 היה חבר סגל באוניברסיטת בן-גוריון, במכון לחקר המדבר בשדה בוקר. ב-1996 חזר כפרופסור לאוניברסיטה העברית, תחילה במחלקה למדעי הסביבה בבית הספר למדע יישומי ולאחר מכן במחלקה למדעי הצמח והסביבה במכון למדעי החיים. ב-2004 הועלה לדרגת פרופ' מן המניין. מאז 2011 הוא מופקד הקתדרה להיגיינה תעסוקתית של משרד העבודה והרווחה.
בין התפקידים שמילא באוניברסיטה העברית: ראש המחלקה למדעי הסביבה בבית הספר למדע יישומי (2000–2003), יו"ר החוג למדעי הסביבה בפקולטה למדעי הטבע (2000–2003), ראש המחלקה למדעי הצמח והסביבה (2013–2015), יו"ר החוג לניהול תעשייתי (2000–2006), יו"ר החוג העל-פקולטאי לביוטכנולוגיה (2008–2014). כמו כן היה חבר בוועדה לקביעת תקני איכות מי שתייה במדינת ישראל ויו"ר תת-הוועדה לקביעת תקנים מיקרוביאליים ("ועדת עדין", 2004–2007), יו"ר הוועדה המשותפת למשרד להגנת הסביבה ולמשרד הבריאות לקביעת תקני מי קייט (2006, 2012), וחבר הוועדה המייעצת לשר (ת) הבריאות בנושאי איכות מים (יו"ר תת-הוועדה המיקרוביולוגית, 2014–2022). שימש כנשיא האגודה הישראלית לאקולוגיה ולמדעי הסביבה (1998-2000).
בלקין נשוי מאז 1973 למרים (מיקי) בלקין, אשת מערכות מידע בגמלאות, ואב ליעל בלקין (אורי), סגנית נשיא בחברת Datos Health, ולד"ר אבנר בלקין, רופא עיניים, מומחה לגלאוקומה. אחיו, מיכאל בלקין, הוא פרופ' אמריטוס לרפואת עיניים, חוקר וממציא באוניברסיטת תל אביב ובמרכז הרפואי שיבא. אחיו הבכור, עוזי בלקין, מראשוני קיבוץ נחל עוז, נפטר ב-1980.
מחקר

במהלך שנותיו כסטודנט, פוסט דוקטורנט וכחוקר באוניברסיטת בן-גוריון ובאוניברסיטה העברית התפרשו מחקריו של בלקין על מגוון נושאים שמשלבים מחקר מיקרוביולוגי מחד עם תחומים שונים באיכות סביבה מאידך. אחד מכיווני המחקר המרכזיים נולד מהצורך לאפיין את איכות השפכים התעשייתיים באתר התעשיות הכימיות ברמת חובב, לא רק מבחינת הרכבם הכימי אלא גם מבחינת רעילותם. צורך זה הוביל להתמקדות ארוכת שנים בהנדסה גנטית של חיידקים ושמרים כחיישנים סביבתיים: מיקרואורגניזמים שמייצרים אות אופטי (צבע, פלואורסצנציה או הארה ביולוגית) או אות חשמלי בנוכחות חומרי מטרה ספציפיים (למשל מתכות כבדות) או עקות כלליות (למשל רעילות כללית או גנטית). כיוון מחקרי זה הוביל לפיתוח גישות חדשניות לגילוי וזיהוי חומרים רעילים במים, אוויר, קרקע ומזון. במסגרת זו מפותח בשנים האחרונות פתרון חדשני לגילוי מרחוק של מוקשים מוטמנים. הפיתוח מתבסס על כך שמוקשים אינם לגמרי אטומים, וכמויות זעירות של חומרי נפץ משתחררות ומצטברות בקרקע שמעליהם. חיידקים, שהונדסו גנטית כך שיאירו בנוכחות חומרים אלה, מפוזרים על האזור החשוד ומייצרים אות אופטי שניתן לצילום וכימות מרחוק.
נושאים אחרים בהם עסק בלקין כללו, בין השאר: ביואנרגטיקה ויצור מימן בכחוליות (ציאנובקטריה), מיקרוביולוגיה של נביעות חמות במעמקי האוקיינוס (כולל צלילות בצוללת המחקר Alvin אל כ-2.5 ק"מ מתחת לגובה פני הים), טיפול בשפכים תעשייתיים ואפיונם, וחקר אוכלוסיות החיידקים המאכלסות את שטח הפנים של עלי וענפי עץ האשל: סביבה קיצונית המאופיינת על ידי יובש מוחלט בשעות היום, מליחות גבוהה מאוד (עד פי 4 ממליחות מי ים) בשעות הלילה, ותנודות יומיות של ייבוש/הרטבה בין שני המצבים.
Apple III

| --- | --- |


מחשב Apple III
 מידע כללי
 סוג:  Apple III
 מפתח:  Apple
 יצרן:  Apple Computer
 תאריך הפצה:  מאי 1980
 תאריך הפסקת שיווק:  אפריל 1984
 הקודם בסדרה:  Apple II 
 מידע טכני
 מערכת הפעלה:  Apple SOS
 מעבד:  Synertek 6502A @ 2 MHz
 זיכרון:  128 KB, ניתן להרחיב ל-512 KB
 מסך:  Monitor III
 
Apple III (נכתב גם כ-/// Apple) הוא מחשב אישי לעסקים שיוצר ושוחרר על ידי Apple Computer הידועה, לאחר הצלחת ה-Apple II. לעומתו, ה-Apple III נחשב ככישלון בשוק.
היסטוריה

עבודת הפיתוח על ה-Apple III החלה בסוף 1978 תחת הדרכתו של ד"ר וונדל סנדר. הקוד הפנימי של המחשב נקרא "שרה", ע"ש בתו של סנדר. המחשב הוצג לראשונה ושוחרר במאי 1980, אך בעקבות בעיות יציבות ובעיות בעיצוב וקריאה לאנשים להחזיר את המוצר, הוא שוחרר רשמית רק בסתיו לאחר מכן.
הפיתוח הפסיק וה-Apple III ירד מפס הייצור באפריל 1984. ה-Apple III Plus ירד מפסי הייצור בספטמבר 1985.
למרות בעיות יציבות רבות וקריאה להחזרת המחשבים שנקנו, שכללו את 14,000 היחידות הראשונות מפס הייצור, Apple הצליחו לבסוף לייצר גרסה אמינה ויציבה של המחשב. לעומת זאת, הנזק למוניטין המחשב כבר נעשה ואחת הסיבות העיקריות היא כישלון מבחינה מסחרית.
לבסוף, כ-65,000–75,000 יחידות של ה-Apple III נמכרו. ה-Apple III Plus העלה את רף המכירות לכ-120,000 יחידות. אחד ממייסדיה של Apple, סטיב ווזניאק, הודיע שהסיבה העיקרית לכישלון המוצר היא שהמערכת עוצבה על ידי מחלקת השיווק של Apple, לעומת פרויקטים אחרים של Apple.
הכישלון של ה-Apple III הוביל את Apple להערכה מחודשת של התוכנית שלהם לשלב את Apple II.
בסופו של דבר, Apple החזירה שוב את הפיתוח של המחשב הישן יותר, ה-Apple II ונעשו במחשב כמה שינויים ושיפורים שלא היו קודם.
אחד המשחקים המפורסמים ביותר משנות ה-80, Cap'n Magneto, פותח במיוחד ל-Apple III.
עיצוב

Apple III עוצב במקור להיות מחשב עסקי ובסופו של דבר, יורשו של Apple II. בעוד שה-Apple II הופץ בהשראת כמה מוצרי עסקים חשובים, ארכיטקטורת המחשב, מערכת ההפעלה וסביבת המפתח הייתה מוגבלת. Apple III נענה לחולשות האלה.
Apple III הופעל על ידי מעבד 8 ביט 1.8& MHz Synertek 6502A ונעשו שימוש בטכניקות מיוחדות להביא את המחשב לרמה של 256 KB של זיכרון. ספקי גוף שלישי ייצרו ערכות להרחבת זיכרון שמאפשר ל־Apple III להגיע ל-512 KB. אחד מהתכונות המובנות של ה-Apple III כללה 80 עמודות, 24 שורות תצוגה עם אותיות רישיות ואותיות קטנות, לוח מקשים עם מספרים, 6 ביט קול וכונן דיסקטים מובנה 5.25" בנפח של 140 KB.
גרפיקת המחשב הייתה 560x192 פיקסלים בשחור לבן, ו-280x192 פיקסלים עם 16 צבעים או גוני אפור.
בניגוד ל־Apple II, בקר הדיסק היה מובנה בלוח.
ה-Apple III היה המוצר הראשון של אפל שאפשר למשתמש לבחור גם פונט תצוגה, וגם סוג מקלדת: QWERTY או Dvorak. אולם הבחירות האלה לא יכלו להשתנות בזמן שתוכניות רצות, בניגוד למוצרי אפל אחרים.
1959 בארצות הברית

| 0 | 1 | 2 | 3 |
| --- | --- | --- | --- |
| «««  1958   1957  1956 |  דגל ארצות הברית | 1959  בארצות הברית |  »»»  1960   1961   1962 |
כל ערכי השנים בארצות הברית • אירועים בולטים בעולם ב-1959 פורטל ארצות הברית • לוח שנה של שנת 1959
1959 בארצות הברית הייתה השנה בה חגגה ארצות הברית 183 שנה מיום היווסדה.
הנהגה

הנשיא: דווייט אייזנהאואר (המפלגה הרפובליקנית)
סגן הנשיא: ריצ'רד ניקסון (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
21 באוגוסט: הוואי הופכת למדינה ה-50 של ארצות הברית
3 בינואר: אלסקה הופכת למדינה ה-49 של ארצות הברית
3 בינואר – אלסקה מצורפת לארצות הברית בתור המדינה ה-49
3 בפברואר – מטוס קל אשר הטיס את זמרי הרוקנרול הפופולריים באדי הולי, ריצ'י ואלנס ואת ה-DJ המפורסם ג.פ. "ביג בופר" ריצ'רדסון מתרסק באיווה. כל נוסעי המטוס נהרגו בהתרסקות. הטרגדיה זכתה מאוחר יותר לכינוי "היום שבו מתה המוזיקה".
9 במרץ – בובת ה"ברבי" מוצגת לראשונה ביריד בניו יורק
18 במרץ – נשיא ארצות הברית דווייט אייזנהאואר חותם על החוק שיהפוך את הוואי למדינה החל מ-21 באוגוסט
24 ביולי – ויכוח המטבח: בפתיחת התערוכה הלאומית האמריקאית במוסקבה עורכים סגן נשיא ארצות הברית ריצ'רד ניקסון וניקיטה חרושצ'וב דיון פומבי
14 באוגוסט – תצלומי הלוויין הראשונים על ידי הלוויין אקספלורר 6
21 באוגוסט – הוואי הופכת למדינה ה-50 של ארצות הברית
נולדו

5 בינואר – קלנסי בראון, שחקן אמריקאי
22 בינואר – לינדה בלייר, שחקנית אמריקאית
6 במרץ – טום ארנולד, שחקן אמריקאי
22 במרץ – מת'יו מודין, שחקן אמריקאי
20 במאי – ישראל קמקוויוואולה, זמר אמריקאי
7 ביוני – מייק פנס, פוליטיקאי אמריקאי, סגן נשיא ארצות הברית ה-48
11 ביולי – סוזן וגה, זמרת אמריקאית
26 ביולי – קווין ספייסי, שחקן אמריקאי
23 בספטמבר – ג'ייסון אלכסנדר, שחקן אמריקאי
14 באוגוסט – ארווין "מג'יק" ג'ונסון, כדורסלן אמריקאי
29 באוגוסט – רבקה דה מורניי, שחקנית קולנוע אמריקאית
28 נובמבר - ג'אד נלסון, שחקן
31 בדצמבר – ואל קילמר, שחקן אמריקאי
נפטרו

3 בפברואר – באדי הולי, זמר אמריקאי, נהרג בתאונת מטוס (נולד ב-1936)
3 במרץ – לואיס פראנסיס קריסטלו, בדרן אמריקאי מהצמד אבוט וקוסטלו (נולד ב-1906)
26 במרץ – ריימונד צ'נדלר, סופר בלשי אמריקאי (נולד ב-1888)
9 באפריל – פרנק לויד רייט, ארכיטקט אמריקני (נולד ב-1867)
24 במאי – ג'ון פוסטר דאלס, מזכיר מדינה אמריקאי (נולד ב-1888)
17 ביולי – בילי הולידיי, זמרת (נולדה ב-1915)
שפת אם

ערך זה עוסק בשפה שאדם לומד ראשונה. אם התכוונתם לשפה שממנה נובעת משפחת שפות, ראו .
שפת אם או שפה מקורית היא השפה שאדם לומד ראשונה. בהתאם, אדם יכול להיות מכונה דובר שפה מסוימת כשפת אם.
מקור השם בכך שלרוב לומד ילד את יסודות השפה במשפחתו, פעמים רבות מאמו. גרסה אחרת למקור השם היא שזו שפת המקור או שפת המולדת־האם או שפת הארץ.
באנגלית המונח "First language" (שפה ראשונה), מדגיש את הראשוניות של שפת האם בסדר הכרונולוגי של למידת השפות אצל הפרט.
שפת אם היא לרוב השפה בה הדובר מיומן יותר מבכל שפה אחרת. לרוב, שפה יכולה להיחשב שפת אם רק אם נרכשה לפני תום גיל העשרה או תפסה את המקום המרכזי בלימודיו ובחינוכו של הדובר. ישנם מקרים בהם אנשים גדלים בסביבה רב לשונית, שבה מדברים בשתי שפות או יותר. לדוגמה, בניהם של מהגרים עשויים לשלוט ברמה גבוהה גם בשפה המדוברת בביתם וגם בשפה המדוברת בסביבתם. במדינות מסוימות, נהוגות שתי שפות במקביל והלומד עשוי להיחשף לשתיהן בביתו ובלימודיו במקביל.
תקופה קריטית לרכישת שפת אם

גילאי הינקות והילדות המוקדמת הם תקופה קריטית לרכישת שפת אם באופן מלא ושוטף.
לאחר מכן תהליכי רכישת השפה הופכים להיות מאומצים ומוגבלים יותר במידת היעילות שלהם.